30 thepa ya hao jwale e tla rekiswa. Haeba kgokelo e sa ye ka molao kapa e fosahetse, o ka boela wa etsa kopo hore taelo e hlakolwe. 4.8 HA O A THABELA DITEFO LE DITEFISO TSA MAQWETHA? ETSA HOE AKHAONTO E LEFELLWE LEKGETHO Ho na le ditletlebo tse ngata tse tswang ho bareki hore ditefo tsa maqwetha di phahame haholo mme ha ba tsebe kamoo ba ka hlahlobang ka teng seo ba ka se lefisang kapa kamoo ba ka ipelaetsang ka bona ka teng. Beng ba mekitlane le bona ba ka qosa se dumellwang e le moedi wa tefo ho ya ka melao ya Lekgotla la dinyewe. Ho na le meedi ya tefiso e mmedi ya kakaretso bakeng sa ditefo tsa molao moedi wa tefiso o tlwaelehileng le moedi o phahameng haholwanyane o sebetsang haeba moreki a dumela kapa lekgotla la dinyewe le laela jwalo. Ha o saenela kontraka ya hao, hangata ho tla ba le molawana o reng haeba o etsa phoso, taba ena e tla fetisetswa ho maqwetha mme o tla tshwanela ho lefa ditefo tsa leqwetha ho ya ka moedi kapa sekala sa leqwetha le moreki. Hona ho dumella morekisi ho bokella dintho tse ngata empa palo eo a ka e bokellang e a laolwa. Haeba o nahana hore o tla lefiswa haholo ho feta tekano, kopa setatemente se bontshang tse lefellwang mme haeba o sa kgotsofala, kopa sephephetjhana sa tefiso (bili) se lokelang ho lefellwa lekgetho lekgotleng la dinyewe (kopa dipuisano ha o lefa hona). Bothata ba ho etsa hona ke hobane ho boima hore moreki hore a etse sena ka boyena ka hobane hona ho batla tsebo e hlwahlwa haholo ho ka phephetsa haeba e se palo eo ho sa hlakang hantle hore e fosahetse. 4.9 O TLASA TAOLO EMPA HA O TSWE KA HAA SEKOLOTO? Bo bong ba mathata ka sekoloto ke taba ya hore ho na le batho ba bangata ba bapatsang ebile ba fa bareki tharollo ya ho tswa sekolotong empa ditharollo tsena di bolela hore o a lefa bakeng sa ditshebeletso mme hangata ha o ntlafatatse maemo a hao. Bareki ba bangata ba lahlehetswe ke ditjhelete ka ho ikisa tlasa taolo mme ba lefa molaodi tjhelete e itseng kgwedi le kgwedi e le hore a abele barekisi ba fapaneng tjhelete. Tabeng ya pele, balaodi ba a lefisa bakeng sa ditshebeletso tsa bona empa ke karolo feela ya seo o ba lefang sona e fumanwang ke barekisi. Ka yona nako eo, o ntse o tswela pele ho lefa tswala, mme tjhelete e setseng dikolotong tsa hao e ka ba ya phahama ho na le hore e theohe hobane morekisi o fumana tjhelete e nyenyane ho feta tswala e lefisitsweng. O lokela hore kamehla o kope molaodi setatemente sa akhaonto ya hao ya kabo mme o kope barekisi hore ba o fe ditatemente tsa bona e le hore o bone se lefilweng. Haeba o iphumana o le maemong a sa o thuseng ka letho haeba o ile wa tshepa e mong wa balaodi bana ba etsang phaello, ikopanye le bafani ba